**Ministru kabineta noteikumu projekta "Kārtība, kādā veic tiesību akta projekta sākotnējās ietekmes izvērtēšanu"
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Projekta mērķis ir precizēt tiesisko regulējumu sākotnējās ietekmes izvērtēšanas veikšanai saistībā ar Vienotā Tiesību aktu projektu izstrādes un saskaņošanas portāla darbības uzsākšanu un mazināt normatīvismu. Projekts paredz pārejas noteikumu attiecībā uz tiesību aktu projektiem, kuri pieteikti izsludināšanai VSS pirms noteikumu projekta spēkā stāšanās. Tāpat projekts paredz izņēmumu gadījumos, ja tiesību aktu projekti iesniegti izskatīšanai Ministru kabinetā bez iepriekšējas izsludināšanas VSS. Projekts stāsies spēkā 2021.gada 31.maijā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vienotā Tiesību aktu projektu izstrādes un saskaņošanas portāla darbības uzsākšana.Informatīvais ziņojums "Par ietekmes izvērtēšanas sistēmas pilnveidi" (2020.gada 17.decembra Valsts sekretāru sanāksme, prot. Nr. 50 §30, VSS-1074). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Š.g. 31.maijā ir ieplānota Vienotā Tiesību aktu projektu izstrādes un saskaņošanas portāla (turpmāk – TAP portāls) darbības uzsākšana. Turpmāk tiesību aktu projekti un to sākotnējās ietekmes novērtējuma ziņojumi (turpmāk - anotācijas) tiks izstrādāti, saskaņoti un virzīti TAP portālā. Šobrīd ar anotācijas aizpildīšanu saistītos jautājumus regulē Ministru kabineta 2009.gada 15.decembra instrukcija Nr.19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr.19). TAP portāla darbības uzsākšanai nepieciešams veikt precizējumus instrukcijā Nr.19, jo anotācijas turpmāk tiks aizpildītas, izmantojot TAP portālā iestrādāto anotācijas formu (nevis aizpildot dokumenta datnes .doc u.c. formātos). Tāpat liela daļa no sabiedrības līdzdalības procesa turpmāk tiks nodrošināta un atspoguļota TAP portālā un nebūs nepieciešams informāciju dublēt anotācijas formā.Līdztekus noteikumu projektam Valsts kanceleja ir izstrādājusi informatīvo ziņojumu "Par ietekmes izvērtēšanas sistēmas pilnveidi" (2020.gada 17.decembra Valsts sekretāru sanāksme, prot. Nr. 50 §30, VSS-1074). Informatīvais ziņojums paredz pārskatīt ietekmes izvērtēšanas sistēmu, jaunajā ietekmes izvērtēšanas regulējumā iekļaujot tikai vispārīgus ietekmes izvērtēšanas principus, tai skaitā pienākumu veikt ietekmes izvērtēšanu, tās veidus un kritērijus. Atbilstoši informatīvajā ziņojumā paredzētajam ietekmes izvērtēšanas sistēmas pārskatīšanai tiks veidota darba grupa, kura gada laikā izvērtēs iespējas un izstrādās priekšlikumus nepieciešamajām izmaiņām esošajā ietekmes izvērtēšanas sistēmā, taču, lai īstenotu informatīvajā ziņojumā piedāvāto attiecībā uz normatīvā regulējuma vienkāršošanu un nodrošinātu netraucētu TAP portāla darbības uzsākšanu, tika izstrādāts jauns Ministru kabineta noteikumu projekts "Kārtība, kādā veic tiesību akta projekta sākotnējās ietekmes izvērtēšanu" (turpmāk – noteikumu projekts). Noteikumu projektā kopumā ir **saglabāts instrukcijā Nr.19 noteiktais sākotnējās ietekmes izvērtēšanas mērķis, principi, vērtēšanai pakļautie aspekti/tēmas, ministriju, Valsts kancelejas un citu Ministru prezidenta padotībā esošu valsts pārvaldes iestāžu kompetence**. Tāpat ir **saglabāts anotācijas sadaļu uzskaitījums, pielāgojot to TAP portālā paredzētajai sadaļu secībai**. Vienlaikus noteikumu projekts paredz šādus **jauninājumus**:1. ievērojot ministriju iepriekš sniegtos priekšlikumus instrukcijas Nr.19 pilnveidošanai, noteikumu projektā tiek iekļauts pienākums vērtēt tiesību akta projekta ietekmi uz dzimumu līdztiesību, reglamentētajām profesijām, diasporu, kreditēšanu, kā arī klimatneitralitāti (noteikumu projekta 7.5., 7.9., 7.11., 7.12., 7.13. apakšpunkts). Pienākums vērtēt projekta ietekmi uz reglamentētajām profesijām ir saistīts ar Eiropas Parlamenta un Padomes 2018.gada 28. jūnija direktīvas 2018/958 par samērīguma novērtēšanu pirms jaunas profesiju reglamentācijas pieņemšanas pārņemšanu;
2. ņemot vērā Ekonomikas ministrijas kompetenci, izstrādājot, organizējot un koordinējot politiku tādās nozarēs, kā komercdarbības attīstības politika, inovāciju attīstības politika u.c., noteikta Ekonomikas ministrijas kompetence anotācijā norādītās informācijas vērtēšanā attiecībā uz ietekmi uz tautsaimniecību, administratīvajām un atbilstības izmaksām uzņēmējiem (noteikumu projekta 18.3.apakšpunkts);
3. tiek uzsvērts sākotnējās ietekmes izvērtēšanas veikšanas periods (noteikumu projekta 4.punkts), nosakot, ka sākotnējās ietekmes izvērtēšana sākas nevis tiesību akta projekta izstrādes brīdī, bet pirms tam –kad rodas ideja kādas problēmsituācijas atrisināšanai, tiek sniegti priekšlikumi nepieciešamajām izmaiņām kādā jomā vai rekomendācijas pētījuma ietvaros u.c.;
4. tiek uzskaitītas anotācijas sadaļas, kuras ir obligāti aizpildāmas (noteikumu projekta 12.punkts);
5. ņemot vērā grozījumus Ministru kabineta 2009.gada 7.aprīļa noteikumos Nr.300 "Ministru kabineta kārtības rullis" (turpmāk – noteikumi Nr.300) saistībā ar TAP portāla darbības uzsākšanu, no noteikumiem Nr.300 tiek pārcelti punkti (apvienojot tos vienā), kuri nosaka, kādiem tiesību akta projektiem nepieciešams aizpildīt anotāciju (noteikumu projekta 10.punkts).
6. tiek paredzēts, ka anotāciju aizpilda TAP portālā (noteikumu projekta 9.punkts). Noteikumu projekta spēkā stāšanās brīdī būs pieejamas anotācijas aizpildīšanas vadlīnijas, kā arī metodikas sākotnējās ietekmes izvērtēšanai. Ietekmes izvērtēšana saistībā ar reglamentētajām profesijām jāveic atbilstoši noteikumu projektam pievienotajam pielikumam, lai nodrošinātu Eiropas Parlamenta un Padomes 2018.gada 28. jūnija direktīvas 2018/958 par samērīguma novērtēšanu pirms jaunas profesiju reglamentācijas pieņemšanas pārņemšanu.

**Visi detalizētie norādījumi anotācijas sadaļu aizpildīšanai tiek pārcelti no instrukcijas Nr.19 uz vadlīnijām**, kuras būs pieejamas TAP portālā (piemēram, detalizēti skaidrojumi budžeta sadaļas aizpildīšanai, ieskaitot informāciju par amata vietām un izdevumiem atlīdzībai, starptautisko saistību sadaļas aizpildīšanai utt.). Šāda pieeja – izvairīties no pārlieku detalizēta regulējuma – mazinās normatīvismu un nepieciešamības gadījumā atvieglos iespējas pielāgot anotācijas formu institūciju vajadzībām nākotnē. Ņemot vērā, ka regulējumā turpmāk netiek paredzēts detalizēts anotācijas aizpildīšanas apraksts, tā vietā ietverot informāciju par to, ko vērtē, veicot tiesību aktu projekta sākotnējās ietekmes izvērtēšanu, instrukcijas Nr.19 vietā tika izstrādāts jauns noteikumu projekts.TAP portāla darbības uzsākšana ir ieplānota š.g. 31.maijā, tādējādi vienlaicīgi ar to tiek paredzēta noteikumu projekta spēkā stāšanās. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums tieši ietekmēs Valsts kanceleju, ministrijas, Korupcijas novēršanas un apkarošanas biroju, Pārresoru koordinācijas centru un citas tiešās pārvaldes iestādes un to padotībā esošās institūcijas, kas izstrādā tiesību aktu projektus, kā arī sociālos partnerus, nevalstiskās organizācijas, sabiedriski aktīvas personas, kas iesaistās tiesību aktu projektu izstrādē un saskaņošanā vai izsaka savus priekšlikumus jaunam regulējumam vai tā grozījumiem. Netieši tiesiskais regulējums ietekmēs visu sabiedrību kopumā, jo projekts rada priekšnoteikumus kvalitatīvāku ietekmes novērtējumu sagatavošanai, lai pieņemtu pierādījumos balstītus lēmumus. |
| 2. | Tiesiskā regulējuma ietekme uz tautsaimniecību un administratīvo slogu | Salīdzinājumā ar instrukciju Nr.19 noteikumu projektā tiek ieviests jauns pienākums vērtēt tiesību akta projekta ietekmi uz klimatneitralitāti, dzimumu līdztiesību, diasporu, kreditēšanu, kā arī reglamentētajām profesijām (prasību samērīgumu). Metodiskie norādījumi šo aspektu vērtēšanai tiks iekļauti vadlīnijās un publicēti tiešsaistē līdz ar TAP portāla darbības uzsākšanu. Ietekmes izvērtēšana attiecībā uz reglamentētajām profesijām labvēlīgi ietekmēs uzņēmējdarbības vidi, veicinot brīva darbaspēka kustību un precizējot tiesību normas attiecībā uz profesionālo darbību reglamentētajās profesijās, jo tiks veikts rūpīgs samērīguma izvērtējums normatīvo aktu projektiem, kuri attiecas uz profesiju reglamentāciju, kā rezultātā, iespējams, tiks identificēti pārmērīgas reglamentācijas gadījumi un tie tiks atcelti. Tomēr šo ieguvumu monetāru vērtību nav iespējams aprēķināt.Administratīvais slogs pieaugs ministrijām, kurām būs jāveic samērīguma izvērtējumi, kā arī Izglītības un zinātnes ministrijai, kurai sadarbībā ar normatīvā akta projektu izstrādājušo ministriju samērīguma izvērtējumi būs jāpublicē Reglamentēto profesiju datu bāzē. Katrs samērīguma novērtējums būs ar atšķirīgu apjomu, atkarīgs no paredzēto prasību apjoma un ietekmes. Samērīguma novērtējuma apjomu ietekmēs arī regulējuma kompleksitāte, proti, cik daudz dažādu prasību tiks piemērots konkrētajai reglamentētajai profesijai. |
| 3. | Administratīvo izmaksu monetārs novērtējums | Administratīvo izmaksu monetārs izvērtējums ir veikts, balstoties uz Izglītības un zinātnes ministrijas sniegto informāciju un paredzot, ka darbus veiks vecākā eksperta līmeņa speciālisti un tas prasīs šādu darba ieguldījuma apjomu:1. samērīguma novērtējuma izstrāde – 32 stundas: pieņemot, ka tipiskā gadījumā profesijas reglamentācija paredz vismaz 4 prasības (kvalifikācijas prasība, reģistrācija profesionālā reģistrā, pastāvīgas profesionālas pilnveides prasība, prasība iesniegt deklarāciju īslaicīgu pakalpojumu sniedzējam no ārvalstīm) un katras prasības samērīguma novērtējuma veikšana prasa 8 stundas,
2. samērīguma novērtējuma publicēšana Eiropas Komisijas Reglamentēto profesiju datu bāzē – 6 stundas: 3 stundas atbildīgajai ministrijai un 3 stundas Izglītības un zinātnes ministrijai.

Viena samērīguma novērtējuma izstrāde un publicēšana prasa kopā maksimāli 38 stundas, no kurām 35 stundas ir atbildīgās ministrijas darbs, bet 3 stundas – Izglītības un zinātnes ministrijas darbs. Saskaņā ar Ministru kabineta 2010. gada 30. novembra noteikumiem Nr. 1075 "Valsts un pašvaldību institūciju amatu katalogs" vecākie eksperti pārsvarā klasificēti 36.saimē "Politikas plānošana" un viņu atalgojums saskaņā ar 2013. gada 29. janvāra noteikumu Nr.66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību" ir vidēji 1382 *euro*/mēnesī. Ņemot vērā, ka vidēji vienā mēnesī ir 22 darbadienas un vienā darbdienā ir 8 stundas, vecākā eksperta atalgojums ir 8,22 *euro*/stundā.Administratīvo izmaksu novērtējuma prognoze viena samērīguma novērtējuma veikšanai ir 312,36 *euro* = (8,22 x 38) x (1 x 1), kur 8,22 ir stundas vidējā bruto darba samaksa, 38 laika patēriņš stundās, kas nepieciešams, kas nepieciešams, lai sagatavotu un publicētu samērīguma novērtējumu, 1 - samērīguma novērtējumu skaits. Katrai institūcijai administratīvais slogs sadalās šādi:* 287,70 *euro* – par samērīguma novērtēšanu atbildīgās ministrijas izmaksas,
* 24.66 *euro* - Izglītības un zinātnes ministrijas izmaksas.

Paredzamais samērīguma izvērtējumu skaits vienā gadā – 5.Paredzamais kopējais administratīvā sloga apmērs: 5 x 312,36 = **1561,80 *euro*/gadā.**Saistībā ar ietekmi uz klimatneitralitāti, dzimumu līdztiesību, kreditēšanu, kā arī diasporu norādāms, ka laika patēriņu šo aspektu vērtēšanai grūti paredzēt (atšķirībā no reglamentētajām profesijām nav strukturētu jautājumu, uz kuriem jāatbild), tāpēc nav iespējams korekti novērtēt administratīvās izmaksas šo prasību izpildei. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Projekts tiks virzīts apstiprināšanai Ministru kabineta sēdē kopā ar grozījumiem noteikumos Nr.300. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiks pārņemta Eiropas Parlamenta un Padomes 2018.gada 28. jūnija direktīva 2018/958 par samērīguma novērtēšanu pirms jaunas profesiju reglamentācijas pieņemšanas |
| 2. | Citas starptautiskās saistības | Projekts šo jomu neskar.  |
| 3. | Cita informācija | Sadaļa tiks papildināta sadarbībā ar Izglītības un zinātnes ministriju pirms noteikumu projekta izsludināšanas VSS.  |

 |
|

|  |
| --- |
| **1. tabulaTiesību akta projekta atbilstība ES tiesību aktiem** |
|  Sadaļa tiks papildināta sadarbībā ar Izglītības un zinātnes ministriju pirms noteikumu projekta izsludināšanas VSS. |
| **2. tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Projekts šo jomu neskar. |
| 2. | Sabiedrības līdzdalība projekta izstrādē | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par noteikumu projektu un dotu iespēju izteikt viedokli, 2021.gada 21. aprīlī noteikumu projekts ievietots Valsts kancelejas tīmekļa vietnē.Pirms noteikumu projekta sludināšanas Valsts sekretāru sanāksmē tas tika nosūtīts viedokļa sniegšanai ministrijām, Pārresoru koordinācijas centram, Korupcijas novēršanas un apkarošanas birojam, Sabiedriskās politikas centram PROVIDUS, Latvijas Izvērtētāju asociācijai. |
| 3. | Sabiedrības līdzdalības rezultāti | Tiks aizpildīts pēc sabiedrības līdzdalības rezultātu saņemšanas. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kanceleja, ministrijas, Korupcijas novēršanas un apkarošanas birojs, Pārresoru koordinācijas centrs un citas tiešās pārvaldes iestādes un to padotībā esošās institūcijas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildu cilvēkresursi nav nepieciešami.Projekta izpilde notiks esošo funkciju ietvaros. |
| 3. | Cita informācija | Nav |

Ministru prezidents A. K. Kariņš

Vizē:

Valsts kancelejas direktors J. Citskovskis

Kosjaka 67082959

Aleksandra.Kosjaka@mk.gov.lv

Blašķe 67082909

Marina.Blaske@mk.gov.lv